Wuppertal

Wuppertal es un citate-districto in le region administrative-governamental de Düsseldorf de Rhenania del Nord-Westfalia in le west de Germania e es situate in le region Berg e passate per le fluvio Wupper dante su nomine al citate: Wuppertal = valle de Wupper. Illo ha circa 354.000 habitantes. Curiositates es le monorail suspendente Schwebebahn, museos, un zoo e theatros. Insimul con le citates vicin Solingen e Remscheid, illo forma le Triangulo urban de Berg con circa 625.000 habitantes. Le 1 de augusto 1929, Wuppertal esseva formate del duo citates Elberfeld e Barmen. Le 28 de novembre 1820, Friedrich Engels nasceva in Barmen.

Categoria:Citates in Rhenania del Nord–Westfalia